b'\n_START_ARTICLE_\nHapteeni\n_START_PARAGRAPH_\nHapteeni eli ep\xc3\xa4t\xc3\xa4ydellinen antigeeni on molekyyli, joka aiheuttaa immuunivasteen ainoastaan silloin, kuin se on sitoutuneena kantajamolekyyliin, esimerkiksi proteiiniin. Se ei siis vapaana ole antigeeni, vaikka voi sitoutuakin vasta-aineeseen. Esimerkki hapteenista on dinitrofenoli._NEWLINE_Termin hapteeni esitti it\xc3\xa4valtalainen l\xc3\xa4\xc3\xa4k\xc3\xa4ri Karl Landsteiner. Hapteeni sitoutuu kovalenttisesti kantajamolekyyliin, esimerkiksi proteiiniin. Elimist\xc3\xb6 reagoi t\xc3\xa4h\xc3\xa4n kompleksiin muodostamalla vasta-aineita. Toinen vasta-aineista on spesifinen hapteenin suhteen ja toinen reagoi kantajaproteiiniin. Hapteenin s\xc3\xa4hk\xc3\xb6varaus on merkitt\xc3\xa4v\xc3\xa4 tekij\xc3\xa4 siin\xc3\xa4, mink\xc3\xa4laisia vasta-aineita muodostuu.'